**DECRET nr. 364 din 18 aprilie 2019** pentru promulgarea [Legii privind instituirea zilei de 11 martie ca "Ziua Naţională a Meseriilor](https://idrept.ro/00200776.htm)"

În temeiul prevederilor art. 77 alin. (1) şi ale art. 100 alin. (1) din [Constituţia României](https://idrept.ro/00068397.htm), republicată,

**Preşedintele României** decretează:

Articol unic

Se promulgă [Legea privind instituirea zilei de 11 martie ca "Ziua Naţională a Meseriilor"](https://idrept.ro/00200776.htm) şi se dispune publicarea acestei legi în Monitorul Oficial al României, Partea I.

-\*\*\*\*-

|  |
| --- |
| PREŞEDINTELE ROMÂNIEI**KLAUS-WERNER IOHANNIS** |

Publicat în Monitorul Oficial cu numărul 311 din data de 22 aprilie 2019

**LEGE nr. 66 din 18 aprilie 2019** privind instituirea zilei de 11 martie ca "Ziua Naţională a Meseriilor"

(la data 22-apr-2019 actul a fost promulgata de [Decretul 364/2019](https://idrept.ro/00200777.htm#do) )

**Parlamentul României** adoptă prezenta lege.

Art. 1

Se instituie ziua de 11 martie ca "Ziua Naţională a Meseriilor" şi va fi celebrată ca zi de sărbătoare naţională, lucrătoare.

Art. 2

Ministerul Educaţiei Naţionale, inspectoratele şcolare, instituţiile de învăţământ, precum şi Parlamentul, Preşedinţia României, Guvernul, celelalte autorităţi ale administraţiei publice centrale şi locale organizează, cu ocazia Zilei Naţionale a Meseriilor, evenimente educaţionale pentru promovarea învăţământului profesional şi tehnic, precum şi a meseriilor. În perioada de 30 de zile calendaristice anterioare Zilei Naţionale a Meseriilor, Ministerul Educaţiei Naţionale, inspectoratele şcolare şi instituţiile de învăţământ organizează, în parteneriat cu operatorii economici interesaţi, campanii de comunicare publică pentru promovarea învăţământului profesional şi tehnic, precum şi a meseriilor.

Art. 3

Fondurile necesare pentru organizarea manifestărilor prilejuite de celebrarea Zilei Naţionale a Meseriilor se asigură din bugetele instituţiilor de învăţământ, din bugetele autorităţilor publice centrale şi locale, în limita alocaţiilor bugetare aprobate.

Art. 4

Prezenta lege intră în vigoare la 30 de zile de la publicarea sa în Monitorul Oficial al României, Partea I.

-\*\*\*\*-

Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din [Constituţia României](https://idrept.ro/00068397.htm), republicată.

|  |
| --- |
| p. PREŞEDINTELE CAMEREI DEPUTAŢILOR,**EUGEN NICOLICEA**PREŞEDINTELE SENATULUI**CĂLIN-CONSTANTIN-ANTON POPESCU-TĂRICEANU** |

Publicat în Monitorul Oficial cu numărul 311 din data de 22 aprilie 2019